Jesaya 23 | Beibele Inthaneteng | Phetolelo ya Lefase le Lefsa
23 Molaetša o matla malebana le Tiro šo:+ Gololang, lena dikepe tša Tarashishi,+ ka gobane e sentšwe gomme ga e sa le boemakepe, ga e sa le lefelo leo go ka tsenwago go lona.+ Seo ba se utolletšwe ba le nageng ya Khithima.+
2 Homolang, lena badudi ba naga e bapilego le lebopo. Barekiši bao ba tšwago Sidone,+ bao ba tshelago lewatle, ba le humišitše.
3 Peu ya Shihoro+ le puno ya Nile ke motšhelo wa Tiro gomme di be di sepedišwa ka dikepe; e ile ya ba kgwebo ya ditšhaba.+
4 Wena Sidone,+ sebo sa lewatle, hlabja ke dihlong; ka gobane lewatle le itše: “Ga se ka ka ka šokwa, e bile ga se ka belega goba go godiša masogana le ge e le dikgarebe.”+
5 Go etša ge batho ba ile ba kwa bohloko ka pego yeo e bego e le mabapi le Egipita,+ ka mo go swanago ba tla kwa bohloko kudu ge ba ekwa pego mabapi le Tiro.+
6 Tshelelang Tarashishi; gololang lena badudi ba naga e bapilego le lebopo.
7 Na wo ke motse wa lena wo kgale o bego o hlalala, go tloga mehleng ya wona ya bogologolo? Maoto a wona a be a o rwala a o iša kgole go yo dula e le modiiledi.
8 Ke mang yo a rerilego+ se ka Tiro, yena morweši wa mefapahlogo, yoo barekiši ba gagwe e bego e le dikgošana gomme bagwebi ba gagwe e le bahlomphegi ba lefase?+
9 Jehofa wa madira ke yena a rerilego+ se, gore a goboše boikgantšho bja gagwe le botse+ bja gagwe ka moka le go nyatša bahlomphegi bohle ba lefase.+
10 Ikale nageng ya geno go etša Noka ya Nile, wena morwedi wa Tarashishi.+ Ga go sa na boemakepe.+
11 O otlolletše seatla sa gagwe godimo ga lewatle; o ferekantše mebušo.+ Jehofa o ntšhitše taelo malebana le Fenikia gore dibo tša yona di fedišwe.+
12 A re: “Wena mogatelelwa, kgarebe yeo e lego morwedi wa Sidone,+ o ka se sa hlwa o hlalala.+ Ema, o tshelele Khithima.+ Le gona moo o ka se khutše.”
13 Bonang! Ye ke naga ya Bakaladea.+ Ke bona setšhaba se se dirilego gore Tiro e be bodulo bja diphoofolo,+ ga se Baasiria+ ba e dirilego seo. Ba agile dibo tša bona;+ ba phušotše dintlo tša bona tša dibo;+ ba e fetotše mašope a kgeregago.+
14 Gololang, lena dikepe tša Tarashishi, gobane sebo sa lena se sentšwe.+
15 Mohlang woo Tiro e tla lebalwa ka nywaga e masomešupa,+ nakong ya matšatši a go phela a kgoši e tee. Bofelong bja nywaga e masomešupa, Tiro e tla etša mogweba-ka-mmele yo go opelwago ka yena go thwe:
16 “Wena mogweba-ka-mmele+ yo a lebetšwego, tšea harepa o dikologe motse. Bontšha bothakga bja gago ge o letša kwadi; opela dikoša tše dintši e le gore o ka gopolwa.”
17 Bofelong bja nywaga e masomešupa, Jehofa o tla šetša Tiro, yona e tla boela ya amogela meputso ya yona+ gomme ya gweba ka mmele le mebušo ka moka ya lefase.+
18 Poelo le moputso tša yona+ e tla ba dilo tše kgethwa go Jehofa. Di ka se bolokwe goba tša kgobelwa, ka gobane moputso wa yona o tla newa bao ba dulago pele ga Jehofa+ gore ba je ba kgotsofale le go apara gabotse.+
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D23%26Chapter%3D23%26wtlocale%3DSE%26srcid=share⊂ject=Bala Beibele Inthaneteng